projecte-aina/catalan_government_crawling huggingface dataset:
El CEJFE ha obert la convocatòria per a la concessió de beques per a la recerca en l'àmbit de justícia durant l'any 2021
El Centre d'Estudis Jurídics i Formació Especialitzada (CEJFE) ha obert una convocatòria per a la concessió de beques per a la recerca, estudi i anàlisi en els àmbits de l'execució penal, la mediació penal, l'atenció a la víctima, l'Administració de justícia, el dret civil català i l'ordenament jurídic català.
El DOGC número 8231, de 23 de setembre de 2020, recull la convocatòria, adreçada a personal de les administracions públiques, professionals universitaris, estudiants de doctorat i professionals liberals vinculats a l'àmbit de la justícia.
Us podeu descarregar els formularis a la pàgina web Tràmits Gencat
El termini per presentar les sol·licituds finalitzarà el dia 13 d'octubre de 2020.
S'inicia el termini d'inscripció per participar en la borsa de tutors i tutores del Programa de pràctiques universitàries als centres i serveis d'execució penal del Departament de Justícia, del Centre d'Estudis Jurídics i Formació Especialitzada
Pràctiques universitàries 2020-2021
El Centre d'Estudis Jurídics i Formació Especialitzada organitza el Programa de pràctiques universitàries als centres i serveis d'execució penal del Departament de Justícia amb l'objectiu de contribuir a l'orientació professional de futures graduades, vinculant la seva formació als centres i serveis de la Secretaria de Mesures Penals, Reinserció i Atenció a la Víctima i la Direcció General d'Execució Penal a la Comunitat i de Justícia Juvenil.
Enguany, atesa la situació d'excepcionalitat que ens planteja la pandèmia del COVID19, les pràctiques universitàries es duran a terme de gener a juny de 2021 i, en la mesura de les possibilitats del moment, seran en format presencial o híbrid (presencial i virtual).
Persones que desenvolupin la seva activitat en centres i/o serveis de la Secretaria de Mesures Penals, Reinserció i Atenció a la Víctima i la Direcció General d'Execució Penal a la Comunitat i de Justícia Juvenil, amb el següent perfil professional:
Els i les professionals que presentin la seva sol·licitud passaran a formar part de la borsa de persones tutores amb l'objectiu de millorar la gestió d'aquest programa i garantir una assignació de places en un termini de temps més adequat a les necessitats de les diferents universitats.
Aquells i aquelles professionals que ja pertanyeu a la borsa de tutors i tutores no caldrà que torneu a enviar la fitxa d'oferta de tutoria.
En el marc d'activitats previstes del CEJFE, us informem que s'ha organitzat sèrie de quatre webinars en format videoconferència a través de l'Adobe Connect, en què es tractaran diferents aspectes pràctics de la tramitació de diversos procediments.
Aquestes sessions van adreçades preferentment al personal de l'Administració de Justícia i són:
Docència: Teresa Granados Mateos, gestora processal i administrativa del Jutjat de Primera Instància núm. 55 de Barcelona
Docència: Isabel Sánchez Vázquez, lletrada de l'Administració de Justícia del Jutjat de Primera Instància núm.7 de Badalona.
Docència: Marta Urbano Hernando, lletrada de l'Administració de Justícia del Jutjat Social núm. 26 de Barcelona
Les sessions es podran seguir en directe mitjançant l'Adobe Connect.
En aquestes sessions hi ha la possibilitat de realitzar consultes al formadora/a a través del xat de l'aula.
Aquestes sessions es realitzen al marge del Programa de formació contínua i no donen dret a certificat.
El Centre d'Estudis Jurídics i Formació Especialitzada i la Direcció General de Memòria Democràtica (DGMD) presenten l'exposició Fem memòria!
Les polítiques públiques en memòria democràtica de la Generalitat de Catalunya.
Des del 2010, la DGMD ha estat la impulsora i coordinadora dels diferents organismes que han nascut per promoure polítiques públiques de memòria, com son el Museu Memorial de l'Exili (MUME), el Memorial Democràtic i el Consorci Memorial dels Espais de la Batalla de l'Ebre (COMEBE).
L'InfoCEJFE és el butlletí d'informació d'actes i activitats rellevants que es duen a terme en el Centre d'Estudis Jurídics i Formació Especialitzada, cada mes.
El butlletí pretén ser una eina útil i de referència per als professionals de l'àmbit de la justícia així com també per oferir a la ciutadania en general notícies, entrevistes, articles de fons, investigacions i recomanacions bibliogràfiques específiques del mon del dret.
Si no et vols perdre les novetats i vols rebre l'InfoCEJFE cada mes a la teva bústia, subscriu-t'hi a la secció Educació i formació.
Si ja ets subscriptor d'altres butlletins gencat, només has d'introduir l'usuari i contrasenya.
Aquest Pla té per objecte completar, per a l'àmbit del CEJFE, el Pla de contingència i reincorporació progressiva aprovat pel Departament de Justícia.
Un cop sigui possible la represa de les activitats presencials, i en el cas que encara es mantingui un mínim risc de contagi, caldrà que totes les persones que acudeixin a les instal·lacions del CEJFE tinguin en compte un seguit de mesures per minimitzar al màxim aquest risc.
Per tot això, s'ha elaborat el present pla de contingència.
S'analitzarà la situació laboral de les dones des d'una vessant multidisciplinària que permeti valorar les condicions econòmiques així com l'assetjament que poden patir.
Jornada per analitzar la situació laboral de les dones des d'una vessant multidisciplinària que permeti valorar les condicions econòmiques així com l'assetjament que poden patir.
16.00 h Inauguració a càrrec de Núria Clèries Nerín, directora del CEJFE
16:15 h Ponència: La precarització i violència econòmica
Sixte Garganté Petit, professor de Dret de Treball de la Universitat Pompeu Fabra de Barcelona
16:45 h Diàlegs sobre la protecció en front l'assetjament que pateixen les dones en el
A partir de dos dies després de la sessió, els vídeos es podran veure al nostre canal de Youtube.
Observatori Català de la Justícia en Violència Masclista
Centre d'Estudis Jurídics i Formació Especialitzada.
En temps de COVID-19 el CEJFE us ofereix un espai de recursos per acompanyar-vos en aquesta situació.
Hi trobareu cursos per seguir en línia com La ruta dels 5 dies cap al teletreball, consells, la Biblioteca en línia (amb recomanacions per aquests dies de confinament), recursos jurídics, ponències, presentacions o, fins i tot, jornades senceres.
Aquest apartat s'anirà nodrint periòdicament amb informació nova, així que us animem a seguir cada dia les novetats que hi anirem publicant.
Si penses presentar-te en un futur a les oposicions de l'Administració de justícia, pots anar llegint aquestes recomanacions específiques per a cada cos: auxili, tramitació i gestió.
Noves guies de competències i formació especialitzada per reforçar el dia a dia de la pràctica professional en l'àmbit penitenciari.
La Biblioteca us ofereix una selecció actualitzada d'articles sobre la COVID-19 i el seu impacte en tots els àmbits del dret.
Les recerques presentades a la jornada del passat 5 de març, sobre ordres de protecció i percepció de les víctimes, ja són consultables a través de la pàgina web de l'Observatori.
Diàlegs (en línia) amb...Graziella Moreno, jutgessa i novel·lista
Diàlegs (en línia) amb...Vicente Garrido.
Lectura i presó: VIII Concurs de Fotografia de Centres Penitenciaris
Avís Legal: D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència específica.
Barnahus (que significa literalment casa dels infants en islandès) és un centre interdisciplinari que combina en un mateix espai tots els recursos que intervenen en un cas d'abús sexual infantil.
En aquesta casa es practica la prova preconstituïda, l'observació mèdica, l'acompanyament de les famílies, i a més l'infant pot rebre tractament psicològic de curta i llarga durada.
El model Barnahus té els següents objectius: reduir les avaluacions i entrevistes gràcies a la coordinació d'equips multidisciplinaris, proporcionar un entorn amigable als infants i disposar de professionals altament formats.
Us podeu inscriure a la jornada mitjançant la inscripció en línia fins al 6 de febrer de 2019.
Un cop feta la inscripció en línia es dona per confirmada l'assistència.
Hi haurà servei de traducció simultània
Es lliurarà un certificat a les persones que assisteixin a la jornada
La jornada s'enregistrarà i, a partir de dos dies després de la sessió, els vídeos es podran veure al nostre canal de Youtube.
L'objectiu dels Espais d'Actualitat és analitzar el context en què vivim des d'un punt de vista alhora jurídic i social.
Per aquest motiu convidem persones rellevants d'aquests àmbits a debatre sobre els nous models socials i altres temes d'interès com, per exemple, el que ens ocupa en aquesta jornada sobre el tràfic d'éssers humans en el procés penal.
Us podeu inscriure a la jornada mitjançant la inscripció en línia fins al 25 de febrer de 2019.
Un cop feta es dona per confirmada l'assistència.
Es lliurarà un certificat a les persones que hi assisteixin.
La base de dades del CEJFE és d'ús estrictament intern.
Les vostres dades personals no es cediran a tercers i només es faran servir per enviar-vos les notificacions relatives a les activitats del CEJFE.
Dos dies després de la jornada, els vídeos es podran veure al nostre canal de Youtube.
El projecte PHIT és un projecte finançat a través del Fons de Seguretat Interior de la Unió Europea (2014 – 2020) en virtut de l'acord de subvenció número 4000008432
Cartell de l'Exposició retrospectiva "Lectura i presó" a Cerdanyola del Vallès
MuntMuntatge de l'exposició retrospectiva al Mercat de les Fontetestge de l'exposició retrospectiva al Mercat de les Fontetes
El Centre d'Estudis Jurídics i Formació Especialitzada i la Secretaria de Mesures Penals, Reinserció i Atenció a la Víctima, presenten l'exposició retrospectiva " Lectura i presó " a Cerdanyola del Vallès.
Aquesta exposició és una selecció de les obres presentades als 6è i 7è concursos de fotografia de centres penitenciaris, que es realitza amb la col·laboració d'AFOCER (Agrupació Foto-Cine Cerdanyola-Ripollet) i l' Ajuntament de Cerdanyola del Vallès al Mercat de Fontetes, des del 14 fins al 29 de juliol de 2020.
El concurs "Lectura i presó" pretén donar a conèixer com la pràctica artística amb les persones privades de llibertat esdevé un itinerari educatiu per afavorir la reinserció i la rehabilitació.
La convocatòria anual motiva la creativitat de les persones internes i del personal que les formen en les diferents disciplines.
A més, el concurs dona l'oportunitat de difondre, dins i fora de la presó, l'activitat cultural i educativa que s'hi duu a terme.
D'altra banda, aquest projecte permet fomentar la lectura entre la població interna gràcies a la col·laboració de les biblioteques penitenciàries en el projecte.
Aquesta mena d'intervenció permet als i a les internes comprometre's en un projecte constructiu i per tant contribueix al treball de reinserció social i laboral per al futur.
A més dona a conèixer la realitat penitenciària fora els murs per tal de trencar tòpics sobre el món penitenciari i explicar a la societat que la cultura arriba a tot arreu.
El concurs és obert a interns i internes dels centres penitenciaris de Catalunya i al personal que treballa amb ells en els tallers artístics i les biblioteques.
De les més de 200 fotografies inèdites presentades al concurs, se n'ha seleccionat una trentena per exposar en gran format al públic.
Gloria Molina ha coordinat aquesta acció per part d'AFOCER (Agrupació Foto-Cine Cerdanyola-Ripollet, entitat que segueix compromesa en la seva col·laboració amb el Departament de Justícia de la Generalitat portant exposicions fotogràfiques a diversos centres penitenciaris i, aquest cop, portant les fotografies dels centres penitenciaris al carrer, per a coneixement del gran públic.
La inauguració es farà el 17 de juliol a les 12 hores, oberta al públic en presència dels representants del Departament de Justícia, de l'Ajuntament de Cerdanyola del Vallès, del Mercat i d'AFOCER.
L'exposició romandrà oberta des del 14 fins al 29 de juliol de 2020, en accés lliure al Mercat de Fontetes (C. dels Reis, 22, 08290 Cerdanyola del Vallès), obert de dll. a ds. als matins, i divendres tarda.
Lectors anònims, obra de MB, Centre Penitenciari Ponent (CC BY-NC-ND)
El pas de la lectura, obra col·lectiva de PMR i ZL, Centre Penitenciari Ponent (CC BY-NC-ND)
Jornada que es farà el dia 12 de març, de 16 a 19 h, a la sala d'actes del CEJFE.
Si us hi voleu inscriure podeu accedir a tota la informació clicant aquí.
El 5 de març es presentaran dues recerques sobre violència masclista realitzades l'any 2019 en el marc de l'Observatori.
Poden els algorismes ajudar en la presa de decisions en qüestions judicials?
Karma Peiró i Ricardo Baeza faran una aproximació a la utilització dels algorismes en l'àmbit judicial.
Encara no us heu inscrit a l'EDO?
Recordeu que les matrícules reduïdes finalitzen el 6 de març!
Arran de l'èxit de l'exposició "[D]anys col·laterals" a l'antiga presó Model, aquesta jornada planteja ampliar coneixements i intercanviar idees i projectes.
El 31 de març es presenten dues recerques que aborden el treball amb delinqüents sexuals.
Presentació del llibre de la jutgessa Graziella Moreno
Gestió eficaç de la feina en la jurisdicció civil
Formació per al canvi al Districte Administratiu
En la vida quotidiana, massa sovint fem servir la paraula psicòpata com a insult, però, de fet, parlar de psicopatia és parlar de malaltia mental, una malaltia que, de vegades, pot ser fins i tot letal per a qui la pateix... o per a algú altre.
Tot i això, la coneixem poc i amb prou feines sabem si el psicòpata neix o es fa...
El que sí que sabem és que la narrativa que
Aquest proper 23 d'abril, diada de Sant Jordi, parlarem de psicòpates literaris amb Vicente Garrido, escriptor, doctor en psicologia, criminòleg i professor de criminologia forense a la Universitat de València.
Presentació del llibre "Invisibles"
Nova edició (en línia) dels "Diàlegs..." amb la jutgessa i novel·lista Graziella Moreno, que ens parlarà del seu darrer llibre "Invisibles" on s'apropa al drama dels desapareguts.
Un drama ben real però que sovint passa desapercebut per l'opinió pública i per la societat.
Som conscients que cada dia desapareixen 38 persones a casa nostra?
És la xifra que consta en el Registre de Persones Desaparegudes i Restes Humans sense Identificar, organisme que depèn del Ministeri de l'Interior.
Les ciutats amb els índexs més alts de casos de desapareguts són Barcelona, Las Palmas, Múrcia i Màlaga.
Actualment, hi ha més de sis mil desapareguts a Espanya.
El cicle Cinema i Justícia arriba a la seva quarta edició.
La sessió proposa un debat de reconegut interès públic.
Abordarem una pregunta de gran rellevància i actualitat: el fenomen de pandèmia.
Ens endinsarem en la història del cinema repassant aquelles pel·lícules on les epidèmies han jugat un paper clau.
En format de fòrum analitzarem des de la perspectiva jurídica la reacció des de les autoritats, també quines han sigut les imatges i tòpics clau de les pel·lícules on el desastre sanitari juga un paper essencial.
Personal del Departament de Justícia i altres persones interessades.
Descobrir el tractament que el sector cinematogràfic i audiovisual ha fet dels fenòmens d'epidèmia, pandèmia i altres greus afectacions de la salut pública sobre l'ordre social i jurídic.
El cinefòrum serà una presentació d'extractes de films, i un debat amè i accessible, en directe en format virtual mitjançant l'aplicatiu Adobe Connect.
La participació del públic es podrà fer al xat i els ponents respondran a les preguntes i aportacions.
Jordi Sánchez-Navarro, director de la Facultat de Comunicació de la UOC i escriptor.
Javier Hernández García, magistrat de la Secció d'apel·lació penal del Tribunal Superior de Justícia de Catalunya – Sala Civil i Penal.
Presentació: Núria Clèries Nerín, directora del CEJFE.
Moderació: Pablo Muñoz Carmona, tècnic del CEJFE.
No hi ha inscripció prèvia, la sala obrirà 10 mn abans de la sessió per tal que els assistents puguin connectar-se.
Nota: la sala té una capacitat limitada.
Les recerques que es publiquen van ser presentades a la jornada «La recerca en violència masclista: ordres de protecció i percepció de les víctimes» celebrada el 5 de març.
Ja hi ha disponibles els dos informes de les recerques realitzades en el marc de l'Observatori i presentades en la jornada La recerca en violència masclista: ordres de protecció i percepció de les víctimes celebrada el 5 de març:
Ambdues investigacions es poden consultar a l'apartat de Publicacions de la pàgina web de l'Observatori.
El CEJFE ha dissenyat una oferta formativa per totes aquestes persones que es desplacen al Districte administratiu i disposaran dels nous canvis tecnològics.
L'oportunitat de millora que representa el trasllat dels professionals del Departament de Justícia al Districte Administratiu comporta, a la vegada, la necessitat de proveir de la formació adequada per assegurar més eficiència professional al nou entorn.
L'àmbit tecnològic és la base d'aquesta millora en possibilitar noves formes de treballar, amb més valor afegit.
Amb aquesta finalitat el CEJFE dissenya una oferta formativa estructurada en dos nivells: la primera d'elles, Habilitats Tecnològiques, pretén d'actualitzar els professionals en la nova versió ofimàtica MS Office 2016; i la segona, incorporar nous elements de treball en col·laboració a través del programari Office 365.
En el cas de la formació en MS Office 2016 està adreçada a qualsevol professional que es traslladi al Districte Administratiu i necessiti actualitzar-se en MS Office 2016.
Aquestes sessions consten de 4 hores per a grups de 20 persones amb pràctiques en el propi ordinador personal que cal portar a l'aula.
En el cas de la formació en treball en col·laboració a través del programari Office 365 està adreçada a diferents unitats administratives, preferentment, a secretaris, directors, subdirectors (o assimilats), caps de servei (o assimilats) i persones clau a proposta de la pròpia Unitat.
Aquestes sessions consten de 4 hores per a grups de 20 persones amb pràctiques en el propi ordinador personal que cal portar a l'aula i s'avaluarà la transferència.
Aquest curs es durà a terme els dies 25 i 27 de febrer, de 16 a 19 hores i donarà eines al personal de l'Administració de justícia de la jurisdicció civil per millorar la gestió de la seva feina diària.
Aquesta activitat formativa suposa una novetat important en el programa de formació adreçat al personal de l'Administració de justícia atès que s'incorpora la figura d'un relator a un curs, és a dir un professional de l'Administració de justícia que s'encarregarà de fer un recull de les propostes, consells i suggeriments que es tractin en el curs amb la finalitat d'elaborar un manual de bones pràctiques i facilitar-lo als gestors i tramitadors de la jurisdicció civil.
El curs serà impartir per la Mari Carmen Garcia i l'Anna Maria Garcia, gestora i tramitadora respectivament del Jutjat de Primera Instància núm. 31 de Barcelona, amb una dilatada trajectòria en la jurisdicció civil i tractarà els continguts següents:
Presentació de les investigacions en matèria de violència masclista realitzades l'any 2019 en el marc de l'Observatori.
En aquesta jornada es presentaran tres recerques realitzades durant l'any 2019, dues emmarcades en l'Observatori Català de la Justícia en Violència Masclista i una tercera en el marc de l'Institut Català de les Dones.
La primera de les recerques s'aproxima a la preocupació per conèixer en quina mesura el sistema de justícia penal ha evolucionat en el sentit d'adaptar-se i donar millor resposta a les necessitats i als drets de les víctimes.
S'han entrevistat en profunditat a jutges i altres professionals dels jutjats de violència sobre la dona, i a víctimes de violència de gènere que han denunciat i el seu cas ha estat enjudiciat.
Les altres dues recerques versen sobre les ordres de protecció a Catalunya, fent una anàlisi sobre quins factors incideixen en l'atorgament o denegació de les ordes de protecció en casos de violència de gènere a Catalunya, així com les motivacions judicials i els elements jurídics i factuals valorats en les resolucions.
Aquesta anàlisi dels comportaments i els criteris que intervenen en els processos judicials, així com la possibilitat d'oferir elements de millora en la eficàcia de la gestió i de la decisió, i aprofundir en el coneixement i l'orientació que necessiten tots els actors, és clau per millorar els processos que afronten les dones víctimes de violència masclista.
Ester Capella i Farré, consellera de Justícia i presidenta de l'Observatori Català de la Justícia en Violència Masclista
9.15 h Presentació de la recerca Com respon el sistema de justícia penal a les necessitats de les víctimes de violència de gènere?
Percepció dels professionals i de les víctimes
Josep M. Tamarit Sumalla i Alazne Aizpitarte Gorrotxategi, del grup de recerca sobre el Sistema de justícia penal de la Universitat Oberta de Catalunya.
9.45 h Presentació les recerques Anàlisi jurídica de les ordres de protecció a Catalunya des d'una perspectiva de gènere i Ordres de protecció i drets de les dones que han patit violència de gènere: obstacles per a una efectiva protecció
Encarna Bodelón González i Lucía Ortiz Amaro, directora i investigadora del grup de recerca Antígona - Drets i societat amb perspectiva de gènere de la Universitat Autònoma de Barcelona
Núria Clèries Nerín, directora del CEJFE i vicepresidenta de l'Observatori Català de la Justícia en Violència Masclista
Observatori Català de la Justícia en Violència Masclista
Com a consellera de Justícia, em plau donar-vos la benvinguda a l'InfoCEJFE, una iniciativa per informar mensualment sobre les accions formatives i de divulgació més rellevants del Centre d'Estudis Jurídics i Formació Especialitzada (CEJFE).
Són activitats adreçades principalment al personal vinculat a la justícia: professionals, comunitats de recerca i estudiants, entre d'altres.
Mitjançant jornades, grups de treball, sessions d'investigació i conferències, volem fomentar el coneixement de la justícia, un pilar fonamental de tota societat democràtica.
La curiositat és el desig intens de saber, de conèixer, d'aprendre alguna cosa.
La curiositat està present a tot arreu i, de fet, és el que ens fa avançar.
Vull compartir amb totes i tots vosaltres, lectores i lectors del primer número de l'InfoCEJFE, una vivència que he experimentat al llarg de la meva vida, i és que l'emoció, transformada en curiositat, és l'element previ i indispensable per a l'adquisició de coneixements nous que ens ajuden a créixer com a persones i com a professionals.
Aquest concepte, sovint banalitzat o aparentment amb poc prestigi científic, és precisament l'eix sobre el qual gira tota l'activitat del Centre d'Estudis Jurídics i Formació Especialitzada.
Internet ha suposat una evolució en aspectes transcendentals per la humanitat, com ho són la sociabilitat, l'organització entre persones o la llibertat.
El CEJFE convoca 35 places per preparar opositors al cos de lletrats de l'Administració de justícia pel torn de promoció interna.
3.172 places i 724 hores de formació, 6 investigacions, 8 grups de treball multidisciplinaris i 10 jornades obertes.
Si us interessa emportar-vos en préstec algun d'aquests llibres podeu venir a la biblioteca i us farem el carnet de préstec.
XI Jornada d'Educació Social de Centres Penitenciaris
44è Espai de Gestió del Coneixement
Una de les funcions de l'Observatori és analitzar les bases de dades i les estadístiques en l'àmbit de la justícia des d'una perspectiva global de la violència masclista.
Els reculls de dades que es presenten volen sintetitzar determinada informació, dades i altres coneixements d'actualitat de manera gràfica.
No tindran una periodicitat establerta, sinó que responen a criteris temàtics o d'actualitat per poder incidir en algun tema recent o incrementar l'atenció sobre un aspecte en particular.